มีเงิน 6000 บาทเป็นเจ้าของเซเว่นได้อย่างไร
จากข้อมูลปี 2017 ถ้ามีเงิน 6000 บาท แต่อยากเป็นเจ้าของเซเว่น สามารถทำได้ โดยซื้อหุ้นเซเว่น หรือ CPALL ที่ราคา 60 บาท ก็จะได้ 100 หุ้น ซึ่งในปัจจุบันบริษัทมีจำนวนหุ้นทั้งหมด 8,983.1 ล้านหุ้น ถ้าเราซื้อหุ้น 100 หุ้นก็เหมือนได้ร่วมเป็นเจ้าของสัดส่วน 1 ใน 89 ล้านส่วน อาจจะดูเหมือนน้อย แต่ถ้าคิดว่าคนไทย 67 ล้านคนเคยซื้อของที่เซเว่นทุกคน และแต่ละคนซื้อสินค้าของเซเว่นเป็นเงิน 100 บาท เราจะได้ส่วนแบ่งถึง 75 บาท (67ล้าน x 100 / 89ล้าน) ซึ่งทำให้เห็นได้ว่าการถือหุ้นเพียงบางส่วนของบริษัทใหญ่ๆ อาจจะมีมูลค่ามากกว่า การถือหุ้นใหญ่ในบริษัทเล็กๆ ไม่ต้องบริหารงานอะไรเลย รอรับเงินปันผลในแต่ละปีไปเรื่อยๆ และถ้ากิจการเซเว่นขยายสาขาได้มากขึ้น ก็หมายความว่าเงินปันผลในปีถัดไปจะเพิ่มสูงขึ้นเรื่อยๆเช่นกัน ซึ่งปีนี้ บริษัท CPALL ประกาศจ่ายปันผลหุ้นละ 1 บาท ซึ่งมากที่สุดเป็นประวัติการณ์ตั้งแต่ก่อตั้งบริษัทมา 

ดร.นิเวศน์ นักลงทุนชื่อดังที่เริ่มต้นจากไม่มีทรัพย์สินอะไร เก็บเงินสะสมจากการทำงานประจำ ปัจจุบันเขาถือหุ้น CPALL อยู่ 45 ล้านหุ้น ถ้าคนไทยทุกคนซื้อสินค้าที่เซเว่นคนละ 100 บาท ดร. นิเวศน์ จะได้ส่วนแบ่งถึง 34 ล้านบาท ปี 2016 CPALL มีรายได้ทั้งหมด 450,000 ล้านบาท แปลว่ารายได้ตามสัดส่วนของ ดร.นิเวศน์ มีมากถึง 2,250 ล้านบาทต่อปี อีกทั้งยังได้รับปันผลอีก 45 ล้านบาท หรือคิดง่ายๆว่า ดร.นิเวศน์ได้รับเงินปันผลจาก CPALL ถึงเดือนละ 3.75 ล้านบาท เป็นต้น
ข้อมูลการเงินรายบริษัท,การวิเคราะห์ทางการเงิน & เศรษฐศาสตร์การเงิน